San Kristovanas
San Kristovanas (port. São Cristóvão) – miestas šiaurės rytų Brazilijoje, Seržipėje, 26 km į vakarus nuo Arakažu. Verčiamasi cukranendrių auginimu, žvejyba, gyvulininkyste, turizmu. San Kristovanas žymus savo kolonijiniu architektūriniu paveldu. Jis susikoncentravęs aplink Šv. Pranciškaus aikštę – Šv. Pranciškaus konventas (1659 m.), bažnyčia (1627 m.), karmelitų vienuolynas (1699 m.), savivaldybės rūmai, XVIII–XIX a. gyvenamieji pastatai.